rejauldu/bengali-wikipedia huggingface dataset:
ক্লেমোঁ লংলে (জন্ম: ১৭ জুন ১৯৯৫) একজন ফরাসী পেশাদার ফুটবল খেলোয়াড় যিনি প্রিমিয়ার লিগ এর দল টটেনহ্যাম হটস্পার এর হয়ে সেন্টার ব্যাক হিসেবে খেলেন।  লংলের পেশাদার খেলোয়াড়ি জীবন শুরু হয় ফরাসি ক্লাব এএস নঁসি তে ২০১২ সালে। ২০১৭ সালে তিনি স্পেনীয় ক্লাব সেভিয়াতে যোগ দেন। ২০১৮ সালে আরেক স্পেনীয় দল বার্সেলোনা তাকে ৩ কোটি ১০ লক্ষ ইউরোর রিলিজ ক্লজ পরিশোধ করে কিনে নেয়।২০২২ সালে বার্সেলোনা তাকে ২০২২–২৩ মৌসুমের জন্য ধারে টটেনহ্যাম হটস্পার এ পাঠায়  লংলে ফ্রান্স অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলে খেলেছেন। ২০১৯ সালের ২১ মে বলিভিয়ার বিপক্ষে ম্যাচে তার ফ্রান্স জাতীয় দল এ অভিষেক হয়।  পরিসংখ্যান  ক্লাব  ক্লাবমৌসুমলিগকাপইউরোপঅন্যান্যমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলনঁসি২০১৩-১৪৩০০০—০০৩০২০১৪-১৫২২০২০—২০২৬০২০১৫-১৬৩৪২১০—১০৩৬২২০১৬-১৭১৮০০০—২০২০০মোট৭৭২৩০০০৫০৮৫২সেভিয়া২০১৬-১৭১৭০১০১০—১৯০২০১৭-১৮৩৫৩৮০১১১—৫৪৪মোট৫২৩৯০১২১০০৭৩৪বার্সেলোনা২০১৮-১৯২৩১৯১১২০১০৪৫২২০১৯-২০২৮২৩১৯১০০৪০৪২০২০-২১৩৩১৫০৮০২০৪৮১২০২১-২২২১০০০৬০০০২৭০মোট১০৫৪১৭২৩৫১৩০১৬০৭সর্বমোট২৩৪৯২৯২৪৭৭৮০৩১৮১৩  অর্জন নসিঁ লিগ ২: ২০১৫–১৬  বার্সেলোনা লা লিগা: ২০১৮–১৯ কোপা দেল রেই: ২০২০–২১; রানার-আপ: ২০১৮–১৯ স্পেনীয় সুপার কাপ: ২০১৮  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:স্পেনে ফরাসি প্রবাসী বিষয়শ্রেণী:নঁসি স্পোর্টস অ্যাসোসিয়েশনের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
জুলুইনিকোব, বা জুলুইনিকোব প্রদেশ বা তসলউইনিকোব, (   ;  u kuchkabal Ts'ulwinikob;  [ u kutʃ.ka.ˈbal t͡sʼul.ˌwiː.niː.ˈkoɓ ]) ছিল মায়া নিম্নভূমির ইউকাটান উপদ্বীপের একটি পোস্টক্লাসিক মায়া রাজ্য ।    ভূগোল    প্রাকৃতিক বা বাহ্যিক  বেলিজ নদীর ড্রেনেজ অববাহিকার বেশিরভাগ অংশকে চারদিক থেকে ঘিরে রেখেছে জুলুইনিকোব।   কিছু বিশেষজ্ঞের মতে নিউ, সিবুন এবং সিত্তি নদীর নিষ্কাশন অববাহিকাগুলিও এর সাথে যুক্ত ছিলো।   রাজনৈতিক জুলুইনিকোব উত্তরে চেতুমাল (Chetumal) এবং ওয়েমিল (Waymil) প্রদেশ, দক্ষিণে মোপান (Mopan) এবং মাঞ্চে চোল (Manche Ch'ol) অঞ্চল এবং পশ্চিমে ইতজা (Itza), কোওজ (Kowoj) এবং ইয়ালাইন (Yalain) প্রশাসনিক অঞ্চলগুলোর সীমানা নিয়ে গঠিত।     ইতিহাস    প্রাক কলম্বিয়ান  কিছু উল্লেখযোগ্য ব্যতিক্রম ছাড়া, ক্লাসিক মায়া পতনের (Classic Maya collapse) নবম এবং দশম শতকে শহর-রাষ্ট্রসমূহে ধীরে ধীরে রাজনৈতিক এবং জনসংখ্যাগত পতন হওয়ায় জুলুইনিকোব (Dzuluinicob) গড়ে উঠে বলে মনে করা হয়।   প্রদেশসমূহের প্রাক-কলাম্বিয়ান ইতিহাস সম্পর্কে যদিও খুব কমই জানা যায়, তথাপি জনসংখ্যার আধিক্যের বিবেচনায়, এটা মনে করা যায় যে এই অঞ্চলে অভিবাসনের একটি উল্লেখযোগ্য ঢেউয়ের ফলে জুলুইনিকোব গঠিত হয়।   আরও উল্লেখ করা যায় যে এই ধরনের জনসংখ্যার প্রবাহ একই রকম সামঞ্জস্যপূর্ণ  যুগোপৎ ছিলো যার ফলে [[পেটেন ইৎজা রাজ্য|পেটেন ইৎজা রাজ্যের}} (Peten Itza Kingdom)জন্ম হয়েছে, অর্থাৎ মায়াপানের (Mayapan) পতন এবং ফলস্বরূপ প্রাদেশিক গভর্নরদের আঞ্চলিক পরিষদ ভেঙ্গে যাওয়ায় উত্তরের অভিজাত মেয়র এবং তাদের পরিবারের লোকজন বসতি স্থাপন করে। .    ক্রমবর্ধমান প্রদেশটির পেটেনে তার পশ্চিমের প্রতিবেশীদের সাথে   ঘনিষ্ঠ সম্পর্ক রয়েছে বলে মনে করা হয়, যেহেতু তাদের প্রাক-কলম্বিয়ান সংস্কৃতির বহু বস্তুগত সাদৃশ্য রয়েছে, সেই তুলনায় উত্তরের প্রতিবেশী চেতুমালের ।  প্রাক-কলম্বিয়ান সংস্কৃতির বহু বৈসাদৃশ্য রয়েছে।   কলম্বিয়ান  জুলুইনিকোব ১৫৪৩-১৫৪৪ Pachecos entrada জয় করা সর্বশেষ প্রদেশ বলে মনে করা হয়।    উত্তরাধিকার    পাণ্ডিত্যপূর্ণ  Dzuluinicob এর কোনো রেকর্ডই বিদ্যমান নেই। ফলস্বরূপ, প্রদেশের সমস্ত বৃত্তি পরবর্তী স্প্যানিশ রেকর্ড এবং আধুনিক প্রত্নতত্ত্বের উপর নির্ভর করে করা হয়। ১৯৮২-১৯৮৩ সালে ইন্ডিজের জেনারেল আর্কাইভের আর্কাইভাল গবেষণার উপর ভিত্তি করে গ্র্যান্ট ডি. জোন্সের ১৮৮৯ সালের  দ্বারা প্রদেশটিকে প্রথম নজরে আনা হয়।     প্রদেশের বিভিন্ন দিকগুলো মূলত যেমন বর্ণনা করা হয়েছে তখন থেকেই প্রশ্নে এসেছে। উদাহরণস্বরূপ, জোনস লামানাইকে জুলুইনিকোবের মধ্যে স্থান করায়, সাম্প্রতিক তথ্যাদিতে উল্লেখ করা হয়েছে যে লামানাই থেকে উদ্ধার করা প্রাক-কলম্বিয়ান উপাদানসমুহ 'কোন সন্দেহ ছাড়াই টিপু থেকে পুনরুদ্ধার করা উপাদানসমুহ থেকে স্বতন্ত্র,' এতে এদেরকে [লামানাই এবং টিপু] একটি একক "প্রাদেশিক" ইউনিটের অংশ হিসাবে দেখা কঠিন।'   একইভাবে, জোনস   'বিদেশী মানুষ' হিসাবে দেখান, অথচ পণ্ডিতদের  মতে, সাম্প্রতিক তথ্যানুযায়ী, শব্দটি বরং 'ভদ্রলোক' বা 'Ts'ul বংশের সদস্যদের অর্থ হতে পারে। '       নোট এবং তথ্যসূত্র    ব্যাখ্যামূলক পাদটীকা    সংক্ষিপ্ত উদ্ধৃতি    সম্পূর্ণ উদ্ধৃতি                                                            বিষয়শ্রেণী:বেলিজের ইতিহাস বিষয়শ্রেণী:মায়া সভ্যতা বিষয়শ্রেণী:স্পেনীয় ভাষার লেখা থাকা নিবন্ধ
thumb|ন্যাথানিয়েল ব্র্যাসি হ্যালহেড  ন্যাথানিয়েল ব্র্যাসি হ্যালহেড (২৫ মে ১৭৫১ – ১৮ ফেব্রুয়ারি ১৮৩০) অষ্টাদশ শতাব্দীর একজন ইংরেজ প্রাচ্যবিদ ও বৈয়াকরণ। ১৭৫১ সালের ২৫ মে লন্ডনের এক উচ্চ মধ্যবিত্ত পরিবারে তার জন্ম। তিনি ১৭৭৬ সালে লেখেন হিন্দু আইনশাস্ত্রের সংক্ষিপ্তসার আ কোড অফ জেন্টু ল'জ। তিনি ১৭৭৮ সালে বাংলা ব্যাকরণ গ্রন্থ আ গ্রামার অব দ্য বেঙ্গল ল্যাঙ্গুয়েজ রচনা করেন। তিনিই প্রথম বৈয়াকরণ যিনি বাংলা ব্যাকরণ রচনায় উদাহরণের ক্ষেত্রে বাংলা পাঠ ও বাংলা লিপি ব্যবহার করেন। তার ব্যাকরণেই সর্বপ্রথম বাংলা অক্ষরের প্রকাশ ঘটে।  বাংলা ভাষার প্রথম মুদ্রিত ব্যাকরণ ‘ভোকাবুলারিও’ (Vocabulario em idioma Bengalla e Portuguez) পর্তুগীজ ভাষায় রচিত (লিসবন, ১৭৪৩) হয়, কিন্তু হালেদের ব্যাকরণ ইংরেজিতে হলেও এতে বাংলায় প্রচুর উদাহরণ ও উদ্ধৃতি ইত্যাদি দেওয়া হয়েছে। তবে হ্যালহেডের একটা দুর্বলতা ছিল এই যে, তিনি বাংলা ব্যাকরণ ভাষা ভাল করে না জেনেই বাংলা ব্যাকরণ রচনা করেছিলেন। তার প্রচেষ্টায় সুদূরপ্রসারী কোনো ফল দেখা যায় নি, যদিও তার মাধ্যমেই বাংলা ব্যাকরণ আধুনিকতার দিকে এগিয়ে থাকে। তবে তিনি শেরিডনের সাথে যৌথ প্রচেষ্টায় দ্য লাভ এপিসলস অফ অ্যারিস্টাইনেটাস (The Love Epistles of Aristaenetus) শীর্ষক যে গ্রন্থটি গ্রিক ভাষা থেকে ইংরেজিতে অনুবাদ করেন তা তাকে সফলতা এবং সুনাম এনে দেয়। ১৮৩০ সালের ১৮ই ফেব্রুয়ারি তিনি মারা যান।  জন্ম ও প্রারম্ভিক জীবন নাথানিয়েল ব্র্যাসি হ্যালহেডের জন্ম ১৭৫১ খ্রিস্টাব্দের ২৫ মে উইলিয়াম হ্যালহেডের বণিক পরিবারে। তার মা ফ্রান্সেস ছিলেন Leominster এর এমপি মৃত John Caswell এর কন্যা। নাথানিয়েল সাত বছর বয়স থেকে সতের বছর বয়স পর্যন্ত ইংল্যান্ডের বিখ্যাত ‘হ্যারো স্কুল’ (Harrow School) এবং পরে ক্রাইস্ট চার্চ অক্সফোর্ড থেকে শিক্ষা প্রাপ্ত হন। তিনি গায়িকা মিস লিন্লেকে ভালবাসতেন। কিন্তু তিনি নাট্যকার শেরিডন লিন্লেকে বিবাহ করলে হ্যালহেড ইস্ট ইন্ডিয়া কোম্পানির চাকরি নিয়ে বাংলায় চলে আসেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৮৪,৮৮৫    তথ্যসূত্র    .   বহিঃসংযোগ   হালেদ সাহেবের লেখা বাংলা ভাষার ব্যাকরণগ্রন্থ   Orientalism, poetry, and the millennium : the checkered life of Nathaniel Brassey Halhed, 1751-1830 by Rosane Rocher  Halhed  Halhed Excerpts of his notes on some Persian translations of Sanskrit texts were published by Hindley under the title Antient Indian Literature Illustrative of the Researches of the Asiatick Society, established in Bengal *  বিষয়শ্রেণী:১৭৫১-এ জন্ম বিষয়শ্রেণী:১৮৩০-এ মৃত্যু বিষয়শ্রেণী:ওয়েস্টমিনস্টার থেকে ব্যক্তি বিষয়শ্রেণী:হাররো স্কুলে শিক্ষিত ব্যক্তি বিষয়শ্রেণী:ইংরেজ ভাষাবিজ্ঞানী বিষয়শ্রেণী:ইংরেজ প্রাচ্যবিদ বিষয়শ্রেণী:ইংরেজ জাতীয় সংসদের জন্য গ্রেট ব্রিটেনের সংসদ সদস্য বিষয়শ্রেণী:ওয়েস্টমিনস্টারের ব্যক্তি
সা‘দ, যিনি আমর (বা উমর) ইবনে খালিদ আল-সায়দাওয়ির দাস ছিলেন (আরবি: سَعد مَولى عَمرو بن خالِد الصَیداوی), তিনি কারবালার যুদ্ধ-এ শহীদ হন।   জীবনী  সা‘দ ছিলেন আবু খালিদ আমর ইবনে খালিদ আল-সায়দাওয়ির দাস। তাঁর মালিকের নাম ছিল আমর, অথবা উমর ইবনে খালিদ। সা‘দের পিতার নাম নির্দিষ্টভাবে জানা যায় না, তবে কিছু উৎসে তাঁর পিতার নাম ‘আবদুল্লাহ হিসেবে উল্লেখ করা হয়েছে।  হুসাইন ইবনে আলির সঙ্গে যোগদান  সা‘দ ও তাঁর মালিক আমর, কুফা থেকে হুসাইন ইবনে আলি-এর কাফেলায় যোগদানের উদ্দেশ্যে উযয়ব আল-হিজানাতে রওনা হন আল-তিরিম্মাহ-র দিকনির্দেশনায়। হুর তামিমি তাঁদের আটকাতে বা ফেরত পাঠাতে চেয়েছিলেন, কিন্তু হুসাইন তাঁকে তা করতে বাধা দেন।   কারবালার যুদ্ধে  যারা হুসাইনের সঙ্গে উযয়ব আল-হিজানাতে যোগ দিয়েছিল, তারা একযোগে উমর ইবনে সা‘দ-এর বাহিনীর ওপর আক্রমণ চালায়। শত্রু বাহিনী তাঁদের ঘিরে ফেলে এবং হুসাইনের অন্যান্য সাথীদের সঙ্গে যোগাযোগ বিচ্ছিন্ন করে দেয়। তখন আব্বাস ইবনে আলি শত্রু বাহিনীর ওপর আক্রমণ করে তাঁদের উদ্ধার করেন। পরে তাঁরা আবার আক্রমণ করেন এবং একত্রে যুদ্ধ করে শহীদ হন। তাঁকে কারবালার পবিত্র মাজারে শহীদদের সম্মিলিত কবরস্থানে দাফন করা হয়েছে।   সূত্র   বিষয়শ্রেণী:হুসাইনীয় বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:হোসাইন ইবনে আলী
জিয়ানলুকা পেসোত্তো(জন্ম আগস্ট ১১, ১৯৭০) একজন ইতালীয় ফুটবলার। তিনি বর্তমানে খেলা থেকে অবসর গ্রহণ করেছেন। ১৯৯৬-২০০২ সালের মধ্যে তিনি ইতালীয় জাতীয় ফুটবল দলের হয়ে ২২টি ম্যাচে খেলেছেন। তিনি রক্ষণভাগের খেলোয়াড় ছিলেন।  বিষয়শ্রেণী:১৯৭০-এ জন্ম বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:উনিওনে স্পোর্তিভা মাসসেসে ১৯১৯-এর খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:ভারেসে কালচোর খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:জীবিত ব্যক্তি বিষয়শ্রেণী:ফুটবল ফুলব্যাক বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইতালির আন্তর্জাতিক যুব ফুটবলার
ক্যারোলিনা ইসেলা কুর্কোভা () (জন্ম: ২৮ ফেব্রুয়ারি, ১৯৮৪) একজন চেক মডেল। প্রাক্তন ভিক্টোরিয়া’স সিক্রেট মডেল ও একজন উৎসাহী অভিনেত্রী হিসেবে তিনি বেশি পরিচিত। ফ্যাশন আলোকচিত্রী মারিও টেস্টিনো কুর্কোভা সম্মন্ধে বলেন, “তাঁর মুখমণ্ডল ও দেহের অনুপাত, সেই সাথে তাঁর শক্তিমত্তা, তাঁকে এমন একজন মডেলে পরিণত করেছে যে, সর্বাবস্থায় সে মডেলিংয়ের জন্য প্রস্তুত।”http://models.com/model_culture/tales_model/Karolina02/ ফ্যাশন ম্যাগাজিন ভোগ-এর সম্পাদক অ্যানা উইনটোর কুর্কোভাকে ‘পরবর্তী সুপারমডেল’ বলে আখ্যায়িত করেছেন।   প্রাথমিক ও পেশা জীবন  চেকোস্লোভাকিয়ার ডেইচিন শহরে ক্যারোলিনা কুর্কোভার জন্ম। তার বাবা ছিলেন একজন চেক বাস্কেটবল খেলোয়াড়। তার মা ছিলেন জাতিতে স্লোভাক। ছোটবেলায় কুর্কোভার উচ্চতা নিয়ে সবাই তার সাথে মজা করতো। ১৫ বছর বয়সে তার এক বন্ধু কুর্কোভার একটি ছবি প্রাগের একটি এজেন্সির কাছে পাঠায়। সেবার ঐ বয়সেই তাকে রানওয়েতে মডেলিংয়ে দেখা যায়। পরবর্তীতে তিনি আরো অভিজ্ঞতা অর্জনের জন্য মিলানে চলে যান। এবং মিউসিয়া প্রাদার সাথে একটি মডেলিং চুক্তিতে আবদ্ধ হন।"Karolina Kurkova ".AskMen. Retrieved 2007-06-04.  ১৯৯৯ সালের সেপ্টেম্বরে কুর্কোভাকে ফ্যাশন ও লাইফস্টাইল ম্যাগাজিন ভোগ-এর মার্কিন সংস্করণে দেখা যায়। দুই বছরের মাথায় তিনি নিউ ইয়র্ক সিটিতে চলে যান, এবং ২০০১ সালের ফেব্রুয়ারিতে, ১৭ বছর বয়সে তিনি স্থান পান ভোগ ম্যাগাজিনের প্রচ্ছদে।   ব্যক্তিগত জীবন  ক্যারোলিন কুর্কোভা নিউ ইয়র্ক সিটির ট্রাইবেকা ডিসট্রিক্টে বাস করেন, এবং তিনি ম্যাডিসন স্কয়ার গার্ডেনের বাস্কেটবল খেলা উপভোগ করেন। কুর্কোভা স্বীকার করেছেন তিনি হাইপোথাইরয়েডিজমে ভুগছেন এবং এটি তার ওজন বাড়ার একটি অন্যতম কারণ।  ২০০৯ সালের জুলাইয়ে কুর্কোভা ঘোষণা করেন যে, তিনি তার বাগদত্তা আর্চি ড্রুরির সন্তানের মা হতে চলেছেন।Karolina Kurkova Is Pregnant!  People Magazine website. 07/14/2009 পরবর্তীতে অক্টোবরের ২৯ তারিখে তিনি একটি পুত্র সন্তানের জন্ম দেন। শিশুটির নাম রাখা হয় টোবিন জ্যাক ড্রুরি। জন্মের সময় সন্তানের ওজন ছিলো ৬ পাউন্ড ৩ আউন্স। এটি এই যুগলের একমাত্র সন্তান।Model Karolina Kurkova Has a Boy! People Magazine website. 11/02/2009   তথ্যসূত্র    বহিঃসংযোগ       বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চেক নারী মডেল বিষয়শ্রেণী:চেক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:ভিক্টোরিয়া’স সিক্রেট অ্যাঞ্জেল বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
এটি ২০১৬ সালে প্রথম মৌসুম থেকে পাকিস্তান সুপার লিগের রেকর্ড এবং পরিসংখ্যানের একটি তালিকা।  লীগটি PCB দ্বারা সংগঠিত হয়, এটি একটি ফ্র্যাঞ্চাইজি টি-টোয়েন্টি ক্রিকেট প্রতিযোগিতা যা পূর্বে সংযুক্ত আরব আমিরাতে এবং এখন পাকিস্তানে অনুষ্ঠিত হয়।   দলীয় পরিসংখ্যান    ফলাফলের সারাংশ  দল স্প্যানম্যাচজয়হারটাই&জয়টাই&হারফল নেইজয়% মুলতান সুলতানস 2018-বর্তমান 61 34 24 0 1 2 58.47 ইসলামাবাদ ইউনাইটেড 2016-বর্তমান 82 44 37 1 0 0 54.26 পেশোয়ার জালমি 2016-বর্তমান 87 46 39 1 0 1 54.06 কোয়েটা গ্ল্যাডিয়েটরস 2016-বর্তমান 77 37 39 0 0 1 48.68 লাহোর কালান্দার্স 2016-বর্তমান 77 34 40 1 2 0 46.1 করাচি কিংস 2016-বর্তমান 82 31 47 1 1 2 40 সূত্র: ESPNcricinfo শেষ আপডেট: 01 মার্চ 2023  বিঃদ্রঃ:   টাই&জয় এবং টাই&হার হল ম্যাচ টাই হয়েছে এবং তারপরে "সুপার ওভারে" জিতেছে বা হেরেছে  ফলাফলের শতাংশ থেকে ফলাফলহীনগুলো বাদ এবং টাইগুলো অর্ধেক জয় হিসাবে করা হয়েছে (টাইব্রেকার নির্বিশেষে)   তথ্যসূত্র   বিষয়শ্রেণী:পাকিস্তান সুপার লিগ
করিম জুট মিলস লিমিটেড বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।   অবস্থান  বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।   ইতিহাস  এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।   অবকাঠামো  এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে।   উৎপাদন ক্ষমতা  এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম।   উৎপাদিত পণ্য   কাপড়  থলে।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   করিম জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।  বিষয়শ্রেণী:১৯৫৪-এ প্রতিষ্ঠিত বিষয়শ্রেণী:বাংলাদেশের পাটকল
জেনারেল মহারাজ শ্রী রাজেন্দ্রসিংজি জাদেজা (১৫ জুন ১৮৯৯ - ১ জানুয়ারি ১৯৬৪) ভারতীয় সেনাবাহিনীর প্রথম প্রধান (চীফ অব দ্যা আর্মি স্টাফ) ছিলেন, তিনি ছিলেন জেনারেল কোদানদেরা মদপ্পা কারিয়াপ্পা'র পর দ্বিতীয় ভারতীয় যিনি ভারতীয় সেনাবাহিনীর সর্বোচ্চ পদে আসীন হন, তার সর্বোচ্চ পদটি ইংরেজি কমান্ডার-ইন-চীফ থেকে চীফ অব দ্যা আর্মি স্টাফ করা হয়। সেনা জীবন ১৯২১ সালে তিনি ব্রিটেনের রয়েল মিলিটারি কলেজ স্যান্ডহার্স্ট থেকে সেকেন্ড লেফটেন্যান্ট হিসেবে কমিশন পান একজন অনিয়মিত অফিসার হিসেবে। এক বছর তিনি কিংস রয়্যাল রাইফেল কোরের ৩য় ব্যাটেলিয়নে ছিলেন এবং পরে ২য় রাজকীয় ল্যান্সার্সে বদলী হয়েছিলেন। একজন 'কিংস কমিশন্ড ইন্ডিয়ান অফিসার' হিসেবে জাদেজা ব্রিটিশ ভারতীয় সেনাবাহিনীতে অনেক গুরুত্পূর্ণ পদে অধিষ্ঠিত হয়েছিলেন এবং দ্বিতীয় বিশ্বযুদ্ধে বীরত্বপূর্ণ দক্ষতা দেখিয়েছিলেন।  জাদেজা ছিলেন প্রথম ভারতীয় যিনি যুক্তরাষ্ট্রে মিলিটারি এ্যাটাশে হিসেবে ১৯৪৫-৪৬ সালে দায়িত্ব পালন করেন। দ্বিতীয় বিশ্বযুদ্ধ ১৯৪১ সালে রাজেন্দ্রসিংজি জাদেজাকে ২য় ল্যান্সার্সের একটি স্কোয়াড্রন অধিনায়ক হিসেবে ভূমধ্যসাগর-মধ্যপ্রাচ্য থিয়েটার'এ পাঠানো হয়। তার এই স্কোয়াড্রনটি ৩য় ভারতীয় মোটর ব্রিগেডের অধীনে ছিলো। জাদেজা এই যুদ্ধে তার অবদানের স্বরূপ 'ডিসটিংগুইশড সার্ভিস অর্ডার' পদক লাভ করেছিলেন এবং ভারতীয় সেনা কর্মকর্তাদের মধ্যে তিনিই সর্বপ্রথম এই পদকপ্রাপ্ত হন ১৯৪১ সালে।London Gazette 9 September 1941 স্বাধীন ভারত ১৯৪৬ সালে জাদেজা ব্রিগেডিয়ার হন, ১৯৪৭ এ মেজর-জেনারেল এবং ১৯৪৮ সালে লেঃ জেনারেল পদে উন্নীত হন। তিনি সফলভাবে 'দিল্লী এন্ড ইস্ট পাঞ্জাব কমান্ড' এর জেনারেল অফিসার কমান্ডিং (১৯৪৭-৪৮); জেনারেল অফিসার কমান্ডিং-ইন-চীফ অব ইস্টার্ন কমান্ড (১৯৪৮) এবং সাউদার্ন কমান্ডের জেনারেল অফিসার কমান্ডিং-ইন-চীফ (১৯৪৮-১৯৫৩) এর দায়িত্ব পালন করেন।  কোদানদেরা মদপ্পা ক্যারিয়াপ্পার পরে জাদেজাই ছিলেন সবচেয়ে ঊর্ধ্বতন কর্মকর্তা; ক্যারিয়াপ্পা অবসরে গমন করলে জেনারেল জাদেজা ১৪ জানুয়ারি ১৯৫৩ তারিখে কমান্ডার-ইন-চীফ অব দ্যা ইন্ডিয়ান আর্মি নিযুক্ত হন। ১৯৫৫ সালের ১ এপ্রিল 'কমান্ডার-ইন-চীফ অব দ্যা আর্মি' পদটি 'চীফ অব দ্যা আর্মি স্টাফ' নামে পরিবর্তিত হয়ে যায়; ঠিক এই অনুযায়ীই জেনারেল রাজেন্দ্রসিংজি ভারতীয় সেনাবাহিনীর প্রথম প্রধান বিবেচিত হন। ১৯৫৫ সালের ১৪ই মে পর্যন্ত জেনারেল রাজেন্দ্রসিংজি সেনাপ্রধানের দায়িত্বে ছিলেন এবং তিনি জেনারেল এস এম শ্রীনাগেশ দ্বারা স্থলাভিষিক্ত হন। জেনারেল রাজেন্দ্রসিংজি ১৯৬৪ সালের ১ জানুয়ারি মারা যান।  তথ্যসূত্র  বহিঃসযোগ সেনাবাহিনীর ওয়েবসাইটে জেনারেল রাজেন্দ্রসিংজির প্রোফাইল Offer of supecession? Another such suggestion Khadakvasla inaugurated on his watch Dates as head of the army  বিষয়শ্রেণী:ভারতীয় জেনারেল বিষয়শ্রেণী:১৮৯৯-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:ব্রিটিশ ভারতীয় সেনা কর্মকর্তা বিষয়শ্রেণী:সেনাবাহিনী প্রধান (ভারত) বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স বিষয়শ্রেণী:গুজরাতের ব্যক্তি বিষয়শ্রেণী:ভারতীয় রাজপদ বিষয়শ্রেণী:ভারতীয় হিন্দু বিষয়শ্রেণী:গুজরাতি ব্যক্তি
জগদ্বন্ধু সুন্দর (১৭ই মে ১৮৭১ - ১৭ সেপ্টেম্বর ১৯২১) একজন বৈষ্ণব ধর্মগুরু, সমাজ-সংস্কারক ও লেখক। নিম্নবর্ণের হিন্দুদের প্রতি বিশেষ সহানূভূতি প্রকাশের কারণে তিনি "জগদ্বন্ধু" উপাধী লাভ করেন এবং এই নামেই বিশেষ পরিচিতি লাভ করেন। এছাড়াও বৈষ্ণব ধর্মীয় সঙ্গীত বা কীর্তন সংগ্রহ, রচনা এবং পরিবেশনের জন্যও তিনি বিশেষভাবে পরিচিত।   জন্ম ও পারিবারিক পরিচিতি  ১৮৭১ সালের ১৭ই মে ব্রিটিশ ভারতের মুর্শিদাবাদ জেলার ডাহাপাড়ায় তাঁর পিতার কর্মস্থলে তাঁর জন্ম। তাঁর পৈতৃক নিবাস বাংলাদেশের ফরিদপুর জেলার গোবিন্দপুর গ্রামে। তাঁর পিতার নাম: দীননাথ চক্রবর্তী এবং মাতার নাম: বামাসুন্দরী দেবী।তাঁর বয়স তখন মাত্র ১৪ মাস তখন তাঁর মা মারা যান।তাঁর ৫ বছর বয়সে তাঁর পিতাও মারা যান।১৯২১ সালে তাঁর প্রতিষ্ঠিত শ্রীধাম শ্রীঅঙ্গনেই তিঁনি  ইহোলোক ত্যাগ করেন।   সংকলন  তার রচিত বৈষ্ণব ধর্মীয় সঙ্গীত বা কীর্তন সম্পর্কিত উল্লেখযোগ্য গ্রন্থ হলো:  হরিকথা  চন্দ্রপাত  ত্রিকাল। তাঁর কিছু বাণী রয়েছে, তার মধ্যে পাঁচটি উল্লেখযোগ্য হলো- ১। ভ্রষ্টবুদ্ধি হয়ে মাতা-পিতার মনে কষ্ট দিতে নেই। ২। যে সংসারে শান্তি পায় না, সে সংসার ত্যাগ করলেও শান্তি পায় না। ৩। কেউ মূর্খ থাকিও না। মূর্খ আমার কথা বুঝিতে পারিবে না। অজ্ঞানের হরিভক্তি হয় না। ৪। পরচর্চা করর্নে বা অন্তরের স্থান দিও না। পরচর্চা পরনিন্দা ত্যাগ কর। ঘরের দেয়ালে লিখে রেখো, পরচর্চা নিষেধ। ৫। জীবদেহে নিত্যানন্দের বাস। কোন জীবকে আঘাত করলে নিত্যানন্দকে আঘাত করা হয়।   আরও দেখুন   মহানামব্রত ব্রহ্মচারী  শ্রীঅঙ্গন  কীর্তন   বহিঃসংযোগ   বাংরাপিডিয়ায় -ইংরেজি ভার্সন  জগদ্বন্ধু সুন্দর এর আশ্রম  type=&option=single&news id=257097&pub no=1045&type=|মানবকল্যাণে প্রভু জগদ্বন্ধু   তথ্যসূত্র   বিষয়শ্রেণী:১৮৭১-এ জন্ম বিষয়শ্রেণী:১৯২১-এ মৃত্যু বিষয়শ্রেণী:ফরিদপুর জেলার ব্যক্তি বিষয়শ্রেণী:পূর্ববঙ্গের ব্যক্তি বিষয়শ্রেণী:বৈষ্ণব দার্শনিক বিষয়শ্রেণী:বাঙালি হিন্দু বিষয়শ্রেণী:বাঙালি হিন্দু সাধু বিষয়শ্রেণী:১৯শ শতাব্দীর হিন্দু ধর্মগুরু বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:কীর্তন পরিবেশক বিষয়শ্রেণী:ভারতীয় যোগী বিষয়শ্রেণী:কৃষ্ণ ভক্ত বিষয়শ্রেণী:গৌড়ীয় বৈষ্ণব গুরু বিষয়শ্রেণী:১৯শ শতাব্দীর হিন্দু দার্শনিক ও ধর্মতত্ত্ববিদ বিষয়শ্রেণী:ভারতীয় হিন্দু সন্ন্যাসী বিষয়শ্রেণী:ভারতীয় বৈষ্ণব বিষয়শ্রেণী:বৈষ্ণব সাধু
কোরাঙ্গী নদী বাংলাদেশের উত্তর-পূর্বাঞ্চলের হবিগঞ্জ জেলার একটি নদী।  নদীটির দৈর্ঘ্য ৫৮  কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কোরাঙ্গী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৮।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:হবিগঞ্জ জেলার নদী বিষয়শ্রেণী:হবিগঞ্জ সদর উপজেলা বিষয়শ্রেণী:বানিয়াচং উপজেলা বিষয়শ্রেণী:বাহুবল উপজেলা বিষয়শ্রেণী:চুনারুঘাট উপজেলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  মেরাজ (আলাপ) ১৭:৫৬, ২৪ আগস্ট ২০১৯ (ইউটিসি) এন.কে.মণ্ডল(কবি)  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () তিনি উল্লেখযোগ্য ব্যক্তি নন Skh sourav halder (আলাপ) ১৩:২২, ২৩ আগস্ট ২০১৯ (ইউটিসি)  হ্যাঁ তিনি একজন উল্লেখযোগ্য ব্যাক্তি কিন্তু অল্পবয়সের জন্য পরিচিতি সামান্য কম। তবে তিনি একজন উল্লেখযোগ্য ব্যাক্তি এতে কোনো ভূল নেই।  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রানা আতিফ () একজন পাকিস্তানি রাজনীতিবিদ, যিনি ২০২৪ সালের ২৯ ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।"পাকিস্তানের জাতীয় পরিষদ"। na.gov.pk। সংগৃহীত ২৬ মে ২০২৪।   রাজনৈতিক জীবন  রানা আতিফ ২০২৪ সালের পাকিস্তানি সাধারণ নির্বাচনে এনএ-১০১ ফয়সালাবাদ-৭ আসন থেকে পাকিস্তান তেহরিক-ই-ইনসাফ (পিটিআই)-সমর্থিত স্বতন্ত্র প্রার্থী হিসেবে জাতীয় পরিষদে নির্বাচিত হন। তিনি ১,৩৪,৮৮৬ ভোট পেয়ে পাকিস্তান মুসলিম লীগ (ন)-এর মিয়ান ইরফান আহমেদকে পরাজিত করেন, যিনি ৮৯,৬১২ ভোট পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তানের জাতীয় পরিষদের সদস্য
স্ট্রাইক রেট বা অভিঘাত হার () ক্রিকেট খেলায় ব্যবহৃত পরিভাষা। ক্রিকেটে দুইটি ভিন্ন ভিন্ন পরিসংখ্যানে স্ট্রাইক রেট ব্যবহার করা হয়। ব্যাটিং স্ট্রাইক রেটে একজন ব্যাটসম্যান কতটুকু স্বাবলীল ভঙ্গীমায় ব্যাটিং করে রান সংগ্রহ করতে পারেন তা ধরা হয়। অন্যদিকে, বোলিং স্ট্রাইক রেটে একজন বোলার কতটুকু স্বাবলীল ভঙ্গীমায় বোলিং করে উইকেট সংগ্রহ করতে পারেন অর্থাৎ ব্যাটসম্যানকে আউট করতে পারেন তা পরিসংখ্যান আকারে তুলে ধরা হয়।  টেস্ট ক্রিকেটের পর উভয় স্ট্রাইক রেটই তুলনামূলকভাবে নতুন পরিসংখ্যান। ১৯৭০-এর দশকে একদিনের আন্তর্জাতিকের প্রবর্তনের পরই স্ট্রাইক রেটের ধারণা সৃষ্টি হয় ও এর তাৎপর্যতা বহন করে।   ব্যাটিং স্ট্রাইক রেট  frame|right|জানুয়ারি, ২০০৪ সাল পর্যন্ত আন্তর্জাতিক ক্রিকেটে ব্যাটিং স্ট্রাইক রেট ব্যাটিং স্ট্রাইক রেটের সাথে ব্যাটসম্যানের সম্পর্ক গভীরভাবে বিরাজমান। একজন ব্যাটসম্যান প্রতি ১০০ বল খেলে গড়ে কত রান সংগ্রহ করেছেন তা বুঝায়। উচ্চ পর্যায়ের স্ট্রাইক রেট মানেই একজন ব্যাটসম্যানের দ্রুত রান সংগ্রহ করা।  কিন্তু টেস্ট ক্রিকেটে স্ট্রাইক রেটের ভূমিকা গৌণ। এখানে আউট না হয়ে তার রান তোলার সক্ষমতাকে প্রাধান্য দেয়া হয়ে থাকে। অর্থাৎ, টেস্ট ব্যাটসম্যানের কাছে স্ট্রাইক রেটের তুলনায় তার ব্যাটিং গড়ই সর্বাধিক গুরুত্বপূর্ণ পরিসংখ্যান।  সীমিত ওভারের ক্রিকেটে স্ট্রাইক রেটকে অত্যন্ত গুরুত্ব সহকারে বিবেচনায় আনা হয়। এ স্তরের ক্রিকেটে প্রত্যেক দল কেবলমাত্র একবার পরস্পরের মুখোমুখি হয় ও ইনিংসে বল সংখ্যা নির্দিষ্ট করা থাকে। ফলে, ব্যাটসম্যান খুব দ্রুত রান করতে থাকলে দলের রান সংখ্যাও দ্রুতলয়ে বৃদ্ধি পায় ও জয়ের সম্ভাবনা বৃদ্ধি পায়। টুয়েন্টি২০ ক্রিকেটে ১৫০ ঊর্ধ্ব স্ট্রাইক রেট অতি সাধারণ ঘটনা হিসেবে স্বীকৃত।Cricinfo Twenty20 Internationals Highest career batting strike rates একদিনের ক্রিকেটে একজন ব্যাটসম্যানের স্ট্রাইক রেটকে প্রধান নিয়ামক শক্তি হিসেবে বিবেচনা করা হয়। উচ্চ স্ট্রাইক রেটধারী ব্যাটসম্যানকে নিম্নতর স্ট্রাইক রেটধারী ব্যাটসম্যানের তুলনায় অধিক প্রাধান্য দেয়া হয়ে থাকে।   বোলিং স্ট্রাইক রেট  বোলিং স্ট্রাইক রেটের মাধ্যমে একজন বোলারের সক্ষমতা বুঝানো হয়। প্রতি উইকেট লাভে একজন বোলার কতসংখ্যক বল ডেলিভারি করেছেন তার মানদণ্ড স্থির হয়। নিম্নমুখী স্ট্রাইক রেটের মাধ্যমে বোলার কার্যকারিতা ও কত উইকেট তিনি দ্রুততার সাথে পেয়েছেন তা তুলে ধরা হয়।  ১৯৭০-এর দশকে ব্যাটিং স্ট্রাইক রেটের আবির্ভাবের পর পারিসাংখ্যিকভাবে তুলে ধরা হলে বোলিং স্ট্রাইক রেটও সৃষ্টি হয়। তবে, একদিনের আন্তর্জাতিকের চেয়ে টেস্ট ক্রিকেটেই এর প্রভাব বেশি। কেননা, টেস্ট ক্রিকেটে বোলারের প্রধান লক্ষ্য থাকে উইকেট লাভ করা। কিন্তু, একদিনের খেলায় মিতব্যয়ী বোলিংকে প্রাধান্য দেয়া হয়। স্বল্প উইকেট লাভ করা স্বত্ত্বেও বোলারের যতটুকু সম্ভব অল্প রান দেয়ার উদ্দেশ্য থাকে।  খেলোয়াড়ী জীবনে সেরা স্ট্রাইক রেট (টেস্ট)  অবসরগ্রহণকারী খেলোয়াড় স্ট্রাইক রেট খেলোয়াড় বল উইকেট ৩৪.১ জর্জ লোহম্যান  ৩,৮৩০  ১১২ ৩৭.৭ /  জে. জে. ফেরিস  ২,৩০২  ৬১ ৩৮.৮  শেন বন্ড  ৩,৩৭২  ৮৭ ৪১.৬ সিডনি বার্নস  ৭,৮৭৩  ১৮৯ ৪৩.১ বার্ট ভগলার  ২,৭৬৪  ৬৪  যোগ্যতা: ২,০০০ বল সর্বশেষ হালনাগাদ: ১৯ আগস্ট, ২০১৫  সক্রীয় খেলোয়াড় স্ট্রাইক রেট খেলোয়াড় বল উইকেট ৪১.৬ ডেল স্টেইন  ১৬,৭১৬  ৪০২ ৪৭.২ স্টিভেন ফিন  ৪,৬৭৮  ৯৯ ৪৭.৯ ভার্নন ফিল্যান্ডার  ৫,৯০৩  ১২৩ ৪৮.১ ইয়াসির শাহ  ২,৯৩৮  ৬১ ৫০.০ জেমস প্যাটিনসন  ২,৫৫০  ৫১  যোগ্যতা: ২,০০০ বল সর্বশেষ হালনাগাদ: ১৯ আগস্ট, ২০১৫   তথ্যসূত্র    আরও দেখুন   উইকেট  ক্রিকেটের আইন  ক্রিকেট পরিভাষা  বিষয়শ্রেণী:ক্রিকেট পরিভাষা বিষয়শ্রেণী:ক্রিকেট রেকর্ড ও পরিসংখ্যান বিষয়শ্রেণী:হার